Publication: Magyar Közlöny
Issue: MK-2000-131 (Year: 2000, Number: 131)
Era: 1990-2004
Section: pénzügyi lebonyolítása a 217/1998. (XII. 30.) Korm. rendelet 70—77. §-ai (a továbbiakban: Korm. rendelet), valamint e rendelet 33. §-a előírásai alapján részleteiben az
Paragraph Index: 827

2. Hazai társfinanszírozás számlája A Földművelésügyi és Vidékfejlesztési Minisztérium (FVM) a Magyar Államkincstárban egy elkülönített fejezeti kezelésű előirányzat-felhasználási keretszámlát nyit a SAPARD programhoz kapcsolódó nemzeti költségvetési forrás biztosítására, valamint a program teljes körű költségvetési elszámolására. Számla neve: SAPARD fejezeti kezelésű előirányzat-felhasználási keretszámla (SAPARD EFK) Számlavezető: Magyar Államkincstár Budapesti Igazgatóság Társadalombiztosítási és Intézményi Számlavezető Osztálya (ISzO) Számlatulajdonos: Földművelésügyi és Vidékfejlesztési Minisztérium (FVM) Költségvetési Főosztály Rendelkezők: FVM illetékes munkatársai a keretnyitásokról és visszavezetésekről A SAPARD Hivatal kezdeményezésére a Magyar Államkincstár SAPARD finanszírozási munkatársai a lebonyolítási számlára történő lehívásokról és a pénzforgalom nélküli átvezetésekről Számla devizaneme: forint Számla típusa: fejezeti kezelésű előirányzat-felhasználási keretszámla Számla jellege: KTK és ÁHT köteles számla, a költségvetési elszámolás alapjául szolgál. Ezen a számlán történik a társfinanszírozási előirányzat támogatási összegének finanszírozási terv szerinti megnyitása, jóváírása az FVM rendelkezése alapján. A Magyar Államkincstár SAPARD finanszírozási munkatársai jogosultak arra, hogy a SAPARD Hivatal igénylése (utalványozása) alapján az esedékes kifizetésekhez szükséges nemzeti költségvetési rész fedezetét automatikusan átvezessék (lehívják) a SAPARD lebonyolítási számlára. A számlára — pénzforgalom nélküli tételként, forint értékben — átvezetésre kerülnek a SAPARD lebonyolítási számláról felhasznált EU források. E források elszámolására — államháztartáson kívülről származó bevételként 2000/131. szám és kiadásként azonos összegben — a SAPARD lebonyolítási számláról történő kiutalással egyidejűleg kerül sor. A hazai társfinanszírozás ezen számláról történő lehívásakor az összeg a számlavezető rendszerben egyidejűleg a megfelelő jogcímen kiadásként kerül elszámolásra a költségvetésben.

Source: https://magyarkozlony.hu/hivatalos-lapok/4ef7a622ce422c79e6020243d3ad99f444e0a50e/dokumentumok/fd896c963a7a3830a106830740b7916c57fbe807/letoltes